Фларыян Зелер

Фларыян Зелер (, нар. , ) — французскі пісьменнік, драматург, сцэнарыст, рэжысёр.

 Біяграфія 
Нарадзіўся 28 чэрвеня 1979 года ў Парыжы ў сям’і аўстрыйца і францужанкі. Вырас у Брэтані, выхоўваўся бабуляй.

У 2001 годзе скончыў Інстытут палітычных даследаванняў. Ва ўзросце 22 гадоў апублікаваў дэбютны раман «Штучны снег», які атрымаў пахвалу літаратурных крытыкаў. Наступныя раманы «Выпадковыя сувязі» (2003) і «Чароўнасць зла» (2004) прынеслі аўтару сусветную вядомасць і статус аднаго з самых папулярных французскіх пісьменнікаў.

У 2004 годзе пачаў працаваць у тэатры і напісаў першую п’есу «Іншыя». Атрымаў поспех як драматург: спектаклі паводле яго п’ес ставяцца на найбуйнейшых тэатральных пляцоўках свету. Найбольш вядомы дзякуючы п’есе «Бацька», якая легла ў аснову аднайменнага фільма (2020). Сам заняў рэжысёрскае крэсла на здымках экранізацыі, адзначанай прэміямі «Оскар», «BAFTA» і «Гоя».